Na temelju članka 18. stavka 7. i 91. stavka 4. Zakona o zaštiti na radu ("Narodne novine" br. 59/96 i

94/96) ministar rada donosi

PRAVILNIK O IZRADI PROCJENE OPASNOSTI

(Urednički pročišćeni tekst, “Narodne novine”, broj 48/97, 114/02, 126/03 i 144/09)

I. TEMELJNE ODREDBE

Članak 1.

Ovim Pravilnikom utvrđuju se uvjeti koje moraju ispunjavati poslodavci te ovlaštene ustanove odnosno

trgovačka društva pri izradi procjene opasnosti, naèin izrade procjene opasnosti, sadržaji obuhvaćeni

procjenom te podaci na kojima se procjena mora temeljiti.

Članak 2.

Temeljem procjene opasnosti primjenjuju se pravila zaštite na radu kojima se otklanjaju ili na najmanju

moguću mjeru smanjuju opasnosti i štetnosti po radnike na mjestima rada i u radnom okolišu za što

poslodavac osigurava sva potrebna materijalna sredstva.

Članak 3.

(1) Obvezu izrade procjene imaju poslodavci u djelatnosti poljoprivrede, lova i šumarstva, ribarstva,

rudarstva, prerađivačke industrije, opskrbe električnom energijom, plinom i vodom, građevinarstvu, prometu,

skladištenju i vezama, zdravstvenoj zaštiti i socijalnoj skrbi te u drugim djelatnostima za dijelove radnog

procesa u kojima postoji mogućnost nastanka ozljeda na radu, profesionalnih bolesti, te poremećaja u

procesu rada koji bi mogli izazvati štetne posljedice po sigurnost i zdravlje radnika.«

(2) Obvezu izrade procjene imaju obrazovne ustanove s laboratorijima i radionicama praktične nastave.

(3) Obvezu izrade procjene opasnosti imaju i poslodavci čija je djelatnost različita od djelatnosti navedenih u

stavku 1. ovoga članka u slučajevima iz članka 20. stavka 4. i članka 21. stavka 4. Zakona o zaštiti na

radu (»Narodne novine«, br. 59/96, 94/96. i 114/03.). i članka 21. stavka . Zakona o zaštiti na radu

(»Narodne novine«, br. 59/96,

Članak 4.

U smislu odredaba ovog Pravilnika:

"Procjena opasnosti" je postupak kojim se utvrðuje razina rizika glede nastanka i veličine ozljede na radu,

profesionalne bolesti, bolesti u svezi s radom te poremeæaja u procesu rada koji bi mogao izazvati štetne

posljedice po sigurnost i zdravlje radnika

"Rizik" je vjerojatnost nastanka navedenih štetnih dogaðaja

"Preostali rizik" je rizik od nastanka ozljede na radu, profesionalne bolesti i poremećaja u procesu rada

preostao nakon primjene osnovnih i posebnih pravila zaštite na radu.

"Metoda analize rizika" je postupak kojim se može odrediti vjerojatnost nastanka štetnog događaja

"Mjesto rada i radni okoliš" su sva mjesta i prostori pod neposrednim i posrednim nadzorom poslodavca na

kojima se zaposlenici moraju nalaziti ili do kojih moraju dolaziti tijekom rada.

"Radno mjesto" je skup poslova koje obavlja radnik na temelju ugovora o radu

"Opasne radne tvari" su po zdravlje štetne, zapaljive i eksplozivne tvari.

II. TEMELJNI SADRŽAJI PROCJENE OPASNOSTI

Članak 5

(1) Procjena opasnosti sadrži:

A) Opće podatke

B) Podatke o postojećem stanju

C) Analizu i procjenu prikupljenih podataka

D) Plan mjera za smanjivanje razine opasnosti

E) Priloge (tekstualne i grafičke)

(2) Procjena vodi se na računalu uz zajamčen pristup istoj svim za to ovlaštenim, a jedan ispis procjene

opasnosti mora biti postavljen na vidljivo svima dostupno mjesto.

Članak 6.

(1) Opći podaci sadrže podatke o poslodavcu te objektu namijenjenom za rad s naznakom lokacije, voditelju

i članovima radne skupine, vanjskim stručnjacima, ovlaštenicima, stručnjacima za zaštitu na radu i

povjerenicima radnika za zaštitu na radu koji su sudjelovali u radu na izradi procjene, načinu na koji je u izradi

procjene sudjelovao odbor za zaštitu na radu te da li je o procjeni opasnosti i kada raspravljalo zaposleničko

vijeće te nadnevak završetka rada na procjeni.

(2) Ukoliko je procjenu opasnosti izradila ovlaštena ustanova odnosno trgovačko društvo za zaštitu na radu,

procjena sadrži podatke o stručnjacima zaštite na radu iz ustanove odnosno društva koji su sudjelovali u

izradi procjene i odgovarajuće podatke iz stavka 1. ovoga članka

Članak 7.

(1) Podaci o postojećem stanju obuhvaćaju:

a) Opće podatke o poslodavcu

- početak rada poslodavca

- djelatnost ili djelatnosti koje obavlja

- ukupan broj radnika

b) Opis glavnih tehnoloških procesa po lokacijama i objektima uključujući unutarnji transport, pogone

održavanja i postupke pri održavanju s naznakom opasnosti po sigurnost i zdravlje radnika koje proistječu iz

procesa i nazivom radnih mjesta koja se u dotičnom dijelu procesa nalaze

- popis opasnih radnih tvari

c) Za svako radno mjesto:

- naziv

- broj radnika

od toga žena:

od toga mladeži (mlađih od 18 godina):

od toga invalida:

- da li se radi o poslovima s posebnim uvjetima rada

- da li se staž osiguranja računa s uvećanim trajanjem

- raspored radnog vremena / dnevni, tjedni, rad u smjenama, rad u turnusu, rad duži od normalnog, skraćeno

radno vrijeme zbog otežanih uvjeta rada

- izloženost opasnostima po radnim mjestima koju je potrebno utvrditi naročito glede mehaničkih opasnosti,

padova i rušenja, električne struje, kemijskih tvari, bioloških tvari, požara i eksplozije, vrućih ili hladnih tvari,

buke, prašine, vibracija, zraèenja, mikroklime, rasvjete, fizičkih napora, nefiziološkog položaja tijela,

psihofizioloških napora, i drugo.

– izloženost opasnostima i štetnostima za žene i mladež

d) podaci za razdoblje za zadnjih pet godina:

- za svaku godinu:

a) broj smrtnih, skupnih i teških ozljeda,

b) broj ozljeda na 1000 radnika,

c) broj slučajeva profesionalnih bolesti

d) broj slučajeva profesionalnih bolesti na 10000 radnika,

e) broj poremećaja u procesu rada koji su mogli izazvati štetne posljedice po sigurnost i zdravlje radnika

f) broj ozljeda na 1000 radnika u odnosu na stanje u djelatnosti

g) broj slučajeva profesionalnih bolesti na 10000 radnika u odnosu na stanje u djelatnosti

(2) Podaci o postojećem stanju kod trgovačkih društava i kod drugih poslodavaca koji tek otpočinju s

obavljanjem djelatnosti obuhvaća samo one podatke koji se mogu prikazati u trenutku početka obavljanja

djelatnosti

(3) Podaci o postojećem stanju kod trgovačkih društava i kod drugih poslodavaca koji su nastali

pretvorbom, privatizacijom odnosno na drugi način predviđen zakonom obuhvaća podatke koji se mogu

prikazati ako nije došlo do promjena u tehnologiji i organizaciji rada.

Članak 8.

Podaci o postojećem stanju temelje se na podacima:

- iz evidencija u oblasti rada

- o zaposlenicima raspoređenim na poslove s posebnim uvjetima rada

- o zaposlenicima koji su na radu oboljeli te zaposlenicima koji su se na radu ozlijedili i o izvorima i uzrocima

tih ozljeda

- iz godišnjih izvješća o ozljedama i slučajevima profesionalnih bolesti

- iz izvješća upućenih tijelima inspekcije rada o smrtnim, skupnim i težim ozljedama, slučajevima

profesionalnih bolesti te o poremećajima u procesu rada, koji su mogli izazvati štetne posljedice po sigurnost i

zdravlje radnika

- iz izvješća ER-8 o ozljedama na radu upućenih Hrvatskom zavodu za zdravstveno osiguranje

- iz uputa o načinu korištenja strojeva i uređaja

- iz podataka o opasnim radnim tvarima dobivenih od proizvođača

- iz zapisnika o ispitivanju strojeva i uređaja s povećanim opasnostima

- iz zapisnika o ispitivanju radnog okoliša

- iz knjige nadzora

- iz zapisnika o nadzoru tijela inspekcije rada

- iz rješenja i drugih mjera pokrenutih od strane inspekcije rada (rješenja o otklanjanju nedostataka i

zabranama rada, zahtjevi sucu za prekršaje, krivične prijave i dr.)

- iz dokumentacije o poslovima na kojima se staž osiguranja računa s povećanim trajanjem

Za razdoblje za zadnjih pet godina za svaku godinu:

- o broju ozljeda na radu

- o broju slučajeva profesionalnih bolesti

- broju poremećaja u procesu rada koji su mogli izazvati štetne posljedice po sigurnost i zdravlje radnika

- broju zaposlenih

- podaci o izgubljenim radnim danima zbog ozljeda na radu

- podacima o izgubljenim radnim danima zbog profesionalnih bolesti

- podacima o broju ozljeda na 1000 radnika u dotičnoj djelatnosti

- podacima o broju slučajeva profesionalnih bolesti na 10000 radnika u dotičnoj djelatnosti

- podacima iz ispitnih lista koji su dobiveni tijekom obilaska mjesta rada i radnog okoliša glede izloženosti

opasnostima na radnim mjestima.

Članak 9.

(1) Analiza i procjena prikupljenih podataka obuhvaća naročito:

1. Usklađenost sa zahtjevima kojima moraju udovoljavati sredstva rada kada su u uporabi naročito glede:

opskrbljenosti zaštitnim napravama, osiguranja od udara električne struje, sprečavanja nastanka požara i

eksplozije, osiguranja potrebne radne površine i radnog prostora, osiguranja potrebnih puteva za prolaz,

prijevoz i za evakuaciju radnika, osiguranja čistoće, potrebne temperature i vlažnosti zraka, ograničenja brzine kretanja zraka, osiguranja potrebne rasvjete mjesta rada i radnog okoliša, ograničenja buke i vibracije

u radnom okolišu, osiguranja od štetnih atmosferskih i klimatskih utjecaja, osiguranja od djelovanja po

zdravlje štetnih tvari i zaštita od elektromagnetskih i drugih zračenja, te osiguranja prostorija i uređaja za

osobnu higijenu.

2. Analizu primjene posebnih pravila zaštite na radu s težištem na provedbi radnih postupaka

3. Analizu svih smrtnih, skupnih i teških ozljeda na radu glede izvora, uzroka, načina vrste i dr.

4. Usporedba broja ozljeda na 1000 zaposlenih u odnosu na dotičnu djelatnost

5. Analizu svih slučajeva profesionalnih bolesti

6. Analizu svih slučajeva poremećaja u procesu rada koji su mogli izazvati štetne posljedice po sigurnost i

zdravlje radnika

7. Analizu podataka kako bi se procijenio preostali rizik da dođe do ozljede na radu, slučaja profesionalne

bolesti odnosno poremećaja u procesu rada koristeći odgovarajuće metode analize rizika,

8. Analizu svih radnih mjesta na kojima rade malodobnici, a posebno u odnosu na: opremljenost i

izvedbu mjesta rada ili radne stanice, prirodu, stupanj i trajanje izlaganja fizičkim, biološkim i

kemijskim sredstvima, oblik, opseg i korištenje radne opreme, posebice sredstava, strojeva, uređaja

i naprava, te način na koji se njima rukuje, raspored radnih postupaka i operacija i način na koji se

oni kombiniraju, razinu obuke i uputa danih malodobnicima.

(2) Za postrojenja u kojima se proizvode, prerađuju, koriste ili skladište opasne tvari u vršnim količinama

većim od onih utvrđenih u Prilogu 1 potrebno je izvršiti posebnu procjenu glede poremećaja u procesu rada

koji bi mogli ugroziti sigurnost i zdravlje radnika te širi čovjekov okoliš.

(3) Iz analize i procjene opasnosti moraju biti vidljivi propusti u primjeni osnovnih i posebnih pravila zaštite na

radu te drugih mjera koji su doveli do navedenih štetnih događaja te da li su već primijenjene ili tek treba

primijeniti mjere da se takvi događaji ne ponove odnosno smanje na najmanju moguću mjeru.

Članak 10.

(1) Plan mjera za smanjivanje razine opasnosti sadrži primjenu osnovnih i posebnih pravila zaštite na radu

odnosno drugih mjera koje poslodavac mora primijeniti odnosno poduzeti sa svrhom da se opasnosti otklone

ili smanje na najmanju moguću mjeru.

(2) Plan mjera za smanjivanje razine opasnosti mora sadržavati rokove, ovlaštenike odgovorne za provedbu

mjera te način kontrole nad provedbom mjera.

(3) Plan mjera za smanjivanje razine opasnosti obvezno se izrađuje za tehnološke odnosno organizacijske

cjeline i služi kao podloga za postupanje ovlaštenika poslodavca u dotičnom dijelu procesa rada.

(4) U planu mjera za smanjivanje razine opasnosti mora biti utvrđena provedba poslova zaštite na radu ovisno

o opasnostima koje su utvrđene u procesu rada, mjestima rada i broju radnika.

Članak 11.

(1) Prilozi uz procjenu opasnosti obvezno sadrže:

1. tlocrt lokacije s ucrtanim objektima

2. popis poslova za koje je potrebno provesti osposobljavanje za rad na siguran način

3. popis poslova s posebnim uvjetima rada

4. popis opasnih kemijskih tvari s naznakom MDK I KDK

5. popis strojeva i uređaja s povećanim opasnostima

6. popis radnih prostorija i radnih prostora za koje postoji obveza ispitivanja radnog okoliša

7. popis poslova na kojima se moraju upotrebljavati osobna zaštitna sredstva s naznakom sredstava

(2) Dokumentacija može biti dijelom i grafički prikazana, ukoliko se zornije može prikazati uporabom simbola

i nacrta.

Članak 12.

(1) Procjena opasnosti temelji se na zatečenom stanju glede primjene pravila zaštite na radu kod dotičnog poslodavca i predstavlja dokument koji podliježe revizijama u skladu s izmjenama u tehnološkom procesu

koje utječu ili bi mogle utjecati na sigurnost i zdravlje radnika, saznanjima samog poslodavca odnosno

najnovijim stručnim i znanstvenim saznanjima.

Članak 13.

Revizija procjena obavlja se nakon svake smrtne, skupne ili teže ozljede, utvrđenog slučaja profesionalne

bolesti te poremećaja u procesu rada koji je mogao izazvati štetne posljedice po sigurnost i zdravlje radnika,

izmjena u procesu rada koje utječu za sigurnost i zdravlje radnika te na temelju izvršnog rješenja inspektora

rada odnosno najmanje svake dvije godine.

III. NAčIN IZRADE PROCJENE OPASNOSTI

Članak 14.

(1) Poslodavac iz redova radnika imenuje jednu ili više radnih skupina za izradu procjene opasnosti.

(2) Radnu skupinu čine najmanje tri stručnjaka zaštite na radu visoke stručne spreme tehničkog usmjerenja,

usmjerenja zaštite na radu odnosno usmjerenja koje odgovara djelatnosti poslodavca.

(3) Jedan član radne skupine imenuje se za voditelja.

(4) U izradi procjene sudjeluje i specijalist medicine rada na način da procjenjuje mogućnost nastanka ozljeda

na radu, profesionalnih bolesti i bolesti u svezi s radom i veličinu rizika njihovog nastanka.

(5) U izradi procjene iz članka 9. stavka 2. ovoga Pravilnika sudjeluje i dipl. ing. kemijske tehnologije ili dipl.

ing. kemije.

(6) Stručnjaci iz stavka 2. ovoga članka moraju biti zaposleni kod poslodavca s najmanje polovicom radnog

vremena, a stručnjaci iz stavka 4. i 5. ovoga članka poslove vezane za izradu procjene opasnosti mogu

obavljati i na temelju ugovora o djelu.

Članak 15.

(1) Voditelj radne skupine mora imati najmanje pet godina radnog iskustva u struci i položen opći i poseban

dio stručnog ispita za stručnjaka zaštite na radu u skladu s odredbama Pravilnika o polaganju stručnog ispita

stručnjaka zaštite na radu.

(2) Ostali članovi radne skupine moraju imati najmanje trigodina radnog iskustva u struci i položen opći i

posebni dio stručnog ispita stručnjaka zaštite na radu u skladu s odredbama Pravilnika iz stavka 1. ovoga

članka.

Članak 16.

Odredbe članka 14. i 15. ovoga Pravilnika na odgovarajući se način primjenjuju kada izradu procjene

opasnosti obavlja ovlaštena ustanova odnosno trgovačko društvo za zaštitu na radu

Članak 17.

(1) Poslodavac podnosi ministru nadležnom za rad pisani zahtjev za izdavanje rješenja o ispunjavanju uvjeta

za obavljanje poslova na izradi procjene opasnosti uz koji prilaže dokaze o ispunjavanju uvjeta iz članka 14. i

15. ovoga Pravilnika

(2) Rješenje iz stavka 1. ovoga članka konačno je i protiv njega se može pokrenuti upravni spor.

Članak 18.

(1) U slučaju kada poslodavac izradu procjene povjerava ovlaštenoj ustanovi odnosno trgovačkom društvu,

dužan je sudjelovati u radu na procjeni odnosno osigurati sudjelovanje svojih ovlaštenika na svim razinama,

službi ili stručnjaka za zaštitu na radu te ostalih službi davanjem informacija, osiguranjem uvida u

dokumentaciju i obilaska mjesta rada i dr.

(2) Kod poslodavca iz članka 3. stavka 1. s više od 20 radnika pri izradi procjene sudjeluje povjerenik

radnika za zaštitu na radu, kod poslodavca s više od 50 radnika odbor za zaštitu na radu, a prije njezinog

usvajanja o njoj raspravlja zaposleničko vijeće.

(3) Poslodavac koji zapošljava manje od 20 radnika procjenu izrađuje sam bez obzira na to da li ispunjava

uvjete iz članka 14. i 15., ali je dužan izrađenu procjenu dati na provjeru ovlaštenoj ustanovi odnosno

trgovačkom društvu, koje posjeduje rješenje ministra rada i socijalne skrbi o ispunjavanju uvjeta za

obavljanje navedenih poslova.

Članak 19.

Procjena i mjere za otklanjanje opasnosti moraju se temeljiti na načelima iz članka 17. Zakona o zaštiti na

radu.

Članak 20.

(1) Za izradu procjene opasnosti primjenjuju se hrvatske metode ili (u njihovom nedostatku) u svijetu

prihvaćene metode kao što su AUVA, BG, OZEPA, SME, WKO i dr.

(2) Pri izradi procjene opasnosti za postrojenja i pogone u kojima se proizvode, prerađuju, koriste ili

skladište opasne radne tvari u količinama većim od onih utvrđenih u Prilogu primjenjuju se metode FMEA,

HAZOP, SWIFT, "Što-ako", "Stablo pogrešaka", "Stablo događaja" i dr.

(3) Moguća je istovremena primjena dviju ili više komplementarnih metoda u okvirima i na način kako je

predviđeno za pojedinu metodu, ali je potrebno naglasiti o kojim se metodama radi.

Članak 21.

Kada inspektor rada prilikom nadzora kod poslodavca utvrdi da opasnosti i štetnosti utvrđene u procjeni

opasnosti ne odgovaraju stvarnom stanju, rješenjem će narediti reviziju procjene opasnosti.

Članak 22.

Reviziju procjene opasnosti obavlja sam poslodavac ili u suradnji s ovlaštenom ustanovom odnosno

trgovačkim društvom za obavljanje poslova zaštite na radu.

Članak 23.

Prilog otiskan uz Pravilnik čini njegov sastavni dio.

Članak 24.

Ovaj Pravilnik stupa na snagu osmog dana od dana objave u "Narodnim novinama"

Prilog 1.

GRANIČNE KOLIČINE OPASNIH RADNIH TVARI

Opasna radna tvar (\*) Količina (u tonama)

Amonijev nitrat (eksploziv) 2.500

Amonijev nitrat (gnojivo) 5.000

Arsen pentoksid 2

Arsen trioksid 0,1

Brom 100

Klor 25

Spojevi nikla 1

Etilenamin 20

Fluor 20

Formaldehid (>90%) 50

Vodik 50

Klorovodik (ukapljeni plin) 250

Olovni alkili 50

Ukapljeni jako zap. plinovi

(uključujući UNP) i prirodni plin 200

Acetilen 50

Etilen oksid 50

Propilen oksid 50

Metanol 5000

2-Kloranilin (i soli) 0.01

Metilizocijanat 0.15

Kisik 2000

Toluen diizocijanat 100

Fozgen 0,75

Arsin 1

Fosfin 1

Sumpordiklorid 1

Sumpor trioksid 75

TCDD (i ekvivalenti) 0,001

Karcinogene tvari 0,001

Benzin i druga goriva 50000

Vrlo toksične tvari (T+) 20

Toksične tvari (T) 200

Oksidansi (Ox) 200

Eksplozivi (Ex) i pirotehničke tvari 200

Eksplozivi (Ex) s ekstremnim rizicima 50

Zapaljive tvari (F) 50000

Tvari zapaljive u dodiru sa zrakom (R17) 200

Lako zapaljive tvari (F+,R11) 50000

Vrlo lako zapaljive tvari (R12) 50

Tvari skupine R14 (R 14/15) 500

Tvari skupine R29 200

\* = Oznake opasnih radnih tvari u skladu su s odredbama Pravilnika o označavanju otrova koji se stavljaju u

promet na domaćem tržištu ("Narodne novine" br. 53/91)

TEKST KOJI NIJE UŠAO U PROČIŠĆENI TEKST

PRAVILNIK O IZMJENAMA I DOPUNAMA PRAVILNIKA O IZRADI PROCJENE

OPASNOSTI

("Narodne novine", broj 144/09 od 02.12.2009.)

Članak 2.

Ove izmjene i dopune stupaju na snagu danom objave u »Narodnim novinama«.